钦定古今图书集成/明伦汇编/氏族典/第459卷 > 《廖用贤尚友录》 > 魏孝友
## 钦定古今图书集成/明伦汇编/氏族典/第459卷 > 《廖用贤尚友录》 > 魏孝友

按《万姓统谱》：“孝友字移可，瓯宁人。卓荦不羁。弱冠入
太学，应诏论时政得失，凡上十馀疏，莫不鲠切。金人
犯阙，钦宗被留，孝友作歌一篇，情辞凄惋，传播金营。
躬诣军前，欲与粘罕辨，伏地两日不得达，令定远。时
群寇犯邑境，孝友出兵与之战，会邑僚先遁，孝友以
孤军弗能支，遂死之。赠朝奉郎，官其一子。”